
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1878 

1 Αυγούστου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της ημερομηνίας μέχρι την οποία είναι 
επιτρεπτή η υποβολή εκπρόθεσμων δηλώσεων και 
κατάθεσης αιτήσεων διόρθωσης προδήλου σφάλ¬ 
ματος για τις υπό κτηματογράφηση περιοχές των 
Τοπικών Διαμερισμάτων Πολυγύρου - Δήμου Πο¬ 
λυγύρου του Νομού Χαλκιδικής Φλωρίνης - Δή¬ 
μου Φλώρινας του Νομού Φλώρινας, Κατερίνης - 
Δήμου Κατερίνης του Νομού Πιερίας, Εδέσσης - 
ΔήμουΈδεσσας του Νομού Πέλλης και Κοζάνης - 
Δήμου Κοζάνης του Νομού Κοζάνης - Καθορισμός 
της ημερομηνίας μέχρι την οποία είναι επιτρεπτή 
η υποβολή εκπρόθεσμων δηλώσεων και κατάθε¬ 
σης αιτήσεων διόρθωσης προδήλου σφάλματος 
για την υπό κτηματογράφηση περιοχή του Δήμου 
Θεσσαλονίκης του Νομού Θεσσαλονίκης. 1 

Περαίωση της διαδικασίας κτηματογράφησης - Κα¬ 
ταχώριση των πρώτων εγγραφών στα κτηματο- 
λογικά βιβλία - Ορισμός της ημερομηνίας για την 
έναρξη ισχύος του Κτηματολογίου: α) Στο Τοπικό 
Διαμέρισμα Κορίνθου του Δήμου Κορινθίων του 
Νομού Κορινθίας, νυν Δημοτική Κοινότητα Κοριν- 
θίων της Δημοτικής Ενότητας Κορινθίων του Δή¬ 
μου Κορινθίων της Περιφερειακής Ενότητας Κο¬ 
ρινθίας της Περιφέρειας Πελοποννήσου, β) στο 
Τοπικό Διαμέρισμα Τριπόλεως του Δήμου Τρίπο¬ 
λης του Νομού Αρκαδίας νυν Δημοτική Κοινότητα 
Τριπόλεως της Δημοτικής Ενότητας Τρίπολης του 
Δήμου Τρίπολης της Περιφερειακής Ενότητας Αρ¬ 
καδίας της Περιφέρειας Πελοποννήσου και γ) στο 
Τοπικό Διαμέρισμα Πρεβέζης του Δήμου Πρεβέ- 
ζης του Νομού Πρεβέζης, νυν Δημοτική Κοινότη¬ 
τα Πρεβέζης της Δημοτικής Ενότητας Πρεβέζης 
του Δήμου Πρεβέζης της Περιφερειακής Ενότη¬ 


τας Πρέβεζας της Περιφέρειας Ηπείρου. 2 

Καθορισμός της σφραγίδας των Κτηματολογικών 
Γραφείων. 3 


ΑΠΟΦΑΣΕΙ Σ 

Αριθμ. 44380 (1) 

Καθορισμός της ημερομηνίας μέχρι την οποία είναι επι¬ 
τρεπτή η υποβολή εκπρόθεσμων δηλώσεων και κα¬ 
τάθεσης αιτήσεων διόρθωσης προδήλου σφάλματος 
για τις υπό κτηματογράφηση περιοχές των Τοπικών 
Διαμερισμάτων Πολυγύρου - Δήμου Πολυγύρου του 
Νομού Χαλκιδικής Φλωρίνης - Δήμου Φλώρινας του 
Νομού Φλώρινας, Κατερίνης - Δήμου Κατερίνης του 
Νομού Πιερίας, Εδέσσης - Δήμου Έδεσσας του Νο¬ 
μού Πέλλης και Κοζάνης - Δήμου Κοζάνης του Νομού 
Κοζάνης - Καθορισμός της ημερομηνίας μέχρι την 
οποία είναι επιτρεπτή η υποβολή εκπρόθεσμων δηλώ¬ 
σεων και κατάθεσης αιτήσεων διόρθωσης προδήλου 
σφάλματος για την υπό κτηματογράφηση περιοχή 
του Δήμου Θεσσαλονίκης του Νομού Θεσσαλονίκης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 2 παρ. 8β και 6 παρ. 5 
του Ν. 2308/1995 «Κτηματογράφηση για τη δημιουργία 
Εθνικού Κτηματολογίου. Διαδικασία έως τις πρώτες εγ¬ 
γραφές στα Κτηματολογικά Βιβλία και άλλες διατάξεις» 
(ΦΕΚ Α' 114), όπως ισχύει. 

2. Τις διατάξεις του άρθρων 1 παρ. 1 και 11 και 13 παρ. 2 
του Ν. 4164/2013 «Συμπλήρωση των διατάξεων περί Εθνι¬ 
κού Κτηματολογίου και άλλες ρυθμίσεις» (ΦΕΚ Α' 156). 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα,που 
κυρώθηκε με το άρθρο πρώτο του διατάγματος 63/2005 
(ΦΕΚ Α' 98). 

4. Την υπ’ αριθμ. Υ46/6.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής Αλ¬ 
λαγής Σταύρου Καλαφάτη» (ΦΕΚ Β' 2101), όπως τροπο¬ 
ποιήθηκε με την υπ’ αριθμ. Υ331/11.7.2013 όμοια απόφαση 
(ΦΕΚ Β' 1717) και ισχύει. 

5. Την υπ’ αριθμ. 557/10/22.7.2013 απόφαση του Δ.Σ. της 
ΕΚΧΑ Α.Ε. με την οποία υποβάλλεται πρόταση προς 
τον Υπουργό Περιβάλλοντος, Ενέργειας και Κλιματι¬ 
κής Αλλαγής για τον καθορισμό της ημερομηνίας που 
πρέπει να περιληφθεί στην ανακοίνωση έναρξης της 
ανάρτησης των στοιχείων κτηματογράφησης α) για τις 
περιοχές της μελέτης ΚΤ-21, ήτοι των περιοχών των 
Τοπικών Διαμερισμάτων Πολυγύρου - Δήμου Πολυγύρου 
του Νομού Χαλκιδικής, Φλωρίνης - Δήμου Φλώρινας του 
Νομού Φλώρινας, Κατερίνης - Δήμου Κατερίνης του 
Νομού Πιερίας, Εδέσσης - Δήμου Έδεσσας του Νομού 
Πέλλης και Κοζάνης - Δήμου Κοζάνης του Νομού Κο¬ 
ζάνης και β) για την περιοχή της μελέτης ΚΤ-14, ήτοι 
του Δήμου Θεσσαλονίκης (άρθρα 2 παρ. 8β και 6 παρ. 
5 του Ν. 2308/1995 όπως ισχύει) μέχρι την οποία είναι 
επιτρεπτή η υποβολή εκπρόθεσμων δηλώσεων και η 
κατάθεση αίτησης διόρθωσης προδήλου σφάλματος. 

6. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α) Καθορίζεται η 26η Αυγούστου 2014 ως ημερομηνία 
μέχρι την οποία είναι επιτρεπτή η υποβολή εκπρόθε¬ 
σμων δηλώσεων, κατά τα οριζόμενα στο άρθρο 2 παρ.8 
του Ν. 2308/1995, όπως ισχύει μετά την τροποποίηση 
του με το Ν. 4164/2013, καθώς και ως ημερομηνία μετά 
την παρέλευση της οποίας δεν επιτρέπεται η κατάθεση 
αίτησης διόρθωσης προδήλου σφάλματος, κατά τα ορι¬ 
ζόμενα στα άρθρα 2 παρ. 8 και 6 παρ. 5 του Ν. 2308/1995 
μετά την τροποποίησή του με το Ν. 4164/2013, όπως 
ισχύει, στις υπό κτηματογράφηση περιοχές των Τοπικών 
Διαμερισμάτων Πολυγύρου - Δήμου Πολυγύρου του Νο¬ 
μού Χαλκιδικής, Φλωρίνης - Δήμου Φλώρινας του Νομού 
Φλώρινας, Κατερίνης - Δήμου Κατερίνης του Νομού 
Πιερίας, Εδέσσης - Δήμου Έδεσσας του Νομού Πέλλης 
και Κοζάνης - Δήμου Κοζάνης του Νομού Κοζάνης. 

Β) Καθορίζεται η 24ης Οκτωβρίου 2014 ως ημερομηνία 
μέχρι την οποία είναι επιτρεπτή η υποβολή εκπρόθε¬ 
σμων δηλώσεων, κατά τα οριζόμενα στο άρθρο 2 παρ.8 
του Ν. 2308/1995, όπως ισχύει μετά την τροποποίηση 
του με το Ν. 4164/2013, καθώς και ως ημερομηνία μετά 
την παρέλευση της οποίας δεν επιτρέπεται η κατάθεση 
αίτησης διόρθωσης προδήλου σφάλματος, κατά τα ορι¬ 
ζόμενα στα άρθρα 2 παρ. 8 και 6 παρ. 5 του Ν. 2308/1995 
μετά την τροποποίησή του με το Ν. 4164/2013, όπως 
ισχύει, στην υπό κτηματογράφηση περιοχή του Δήμου 
Θεσσαλονίκης του Νομού Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2013 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 
-♦- 

Αριθμ. 44381 (2) 

Περαίωση της διαδικασίας κτηματογράφησης - Κατα¬ 
χώριση των πρώτων εγγραφών στα κτηματολογικά 
βιβλία - Ορισμός της ημερομηνίας για την έναρξη 
ισχύος του Κτηματολογίου: α) Στο Τοπικό Διαμέρι¬ 
σμα Κορίνθου του Δήμου Κορινθίων του Νομού Κο¬ 
ρινθίας, νυν Δημοτική Κοινότητα Κορινθίων της Δη¬ 
μοτικής Ενότητας Κορινθίων του Δήμου Κορινθίων 
της Περιφερειακής Ενότητας Κορινθίας της Περιφέ¬ 


ρειας Πελοποννήσου, β) στο Τοπικό Διαμέρισμα Τρι- 
πόλεως του Δήμου Τρίπολης του Νομού Αρκαδίας 
νυν Δημοτική Κοινότητα Τριπόλεως της Δημοτικής 
Ενότητας Τρίπολης του Δήμου Τρίπολης της Περι¬ 
φερειακής Ενότητας Αρκαδίας της Περιφέρειας Πε¬ 
λοποννήσου και γ) στο Τοπικό Διαμέρισμα Πρεβέ- 
ζης του Δήμου Πρεβέζης του Νομού Πρεβέζης, νυν 
Δημοτική Κοινότητα Πρεβέζης της Δημοτικής Ενό¬ 
τητας Πρεβέζης του Δήμου Πρεβέζης της Περιφερει¬ 
ακής Ενότητας Πρέβεζας της Περιφέρειας Ηπείρου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 11 παρ. 1,12 και 13α παρ. 4 
του Ν. 2308/1995 «Κτηματογράφηση για τη δημιουργία 
Εθνικού Κτηματολογίου. Διαδικασία έως τις πρώτες εγ¬ 
γραφές στα κτηματολογικά βιβλία και άλλες διατάξεις» 
(ΦΕΚ Α' 114), όπως ισχύει. 

2. Τις διατάξεις του άρθρου 1 παρ. 3 του Ν. 2664/1998 
«Εθνικό Κτηματολόγιο και άλλες διατάξεις» (ΦΕΚ Α' 275), 
όπως ισχύει. 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα,που 
κυρώθηκε με το άρθρο πρώτο του διατάγματος 63/2005 
(ΦΕΚ Α' 98). 

4. Την υπ’ αριθμ. Υ46/6.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής Αλ¬ 
λαγής Σταύρου Καλαφάτη» (ΦΕΚ Β' 2101), όπως τροπο¬ 
ποιήθηκε με την υπ’ αριθμ. Υ331/11.7.2013 όμοια απόφαση 
(ΦΕΚ Β' 1717) και ισχύει. 

5. Τις διατάξεις του άρθρου 2 παρ. 3 της υπ’ αριθμ. 
10887/2007 απόφασης του Υπουργού Περιβάλλοντος, 
Χωροταξίας και Δημοσίων Έργων περί μεταφοράς πό¬ 
ρων και αρμοδιοτήτων του Οργανισμού Κτηματολογίου 
και Χαρτογραφήσεων Ελλάδος στην εταιρεία ΚΤΗΜΑ¬ 
ΤΟΛΟΓΙΟ Α.Ε. (ΦΕΚ Β' 416). 

6. Τ ις διατάξεις των άρθρων 1 παρ. 1 και 11, και 13 παρ. 2 
του Ν. 4164/2013 «Συμπλήρωση των διατάξεων περί Εθνι¬ 
κού Κτηματολογίου και άλλες ρυθμίσεις» (ΦΕΚ Α' 156). 

7. Την υπ’ αριθμ. 9400/1.3.2007 απόφαση του Υπουργού 
Περιβάλλοντος, Χωροταξίας και Δημοσίων Έργων με 
την οποία κηρύχθηκαν υπό κτηματογράφηση τα Τοπι¬ 
κά Διαμερίσματα: Κορίνθου του Δήμου Κορινθίων του 
Νομού Κορινθίας, Τριπόλεως του Δήμου Τρίπολης του 
Νομού Αρκαδίας και Πρεβέζης του Δήμου Πρεβέζης του 
Νομού Πρεβέζης. 

8. Την πρόταση της ΕΚΧΑ Α.Ε. που περιέχεται στο 
υπ’ αριθμ. 557/8/22.7.2013 πρακτικό του Δ.Σ. της προς 
τον Υπουργό Περιβάλλοντος, Ενέργειας και Κλιματικής 
Αλλαγής με την οποία εισηγείται την έκδοση απόφασης: 
α) για την περαίωση της διαδικασίας κτηματογράφησης 
και την ολοκλήρωση της καταχώρισης των πρώτων εγ¬ 
γραφών την 26.7.2013 στο κτηματολογικά βιβλίο για τα 
ακίνητα των περιοχών: 1) του Τοπικού Διαμερίσματος 
Κορίνθου του Δήμου Κορινθίων του Νομού Κορινθίας, νυν 
Δημοτικής Κοινότητας Κορινθίων της Δημοτικής Ενότη¬ 
τας Κορινθίων του Δήμου Κορινθίων της Περιφερειακής 
Ενότητας Κορινθίας της Περιφέρειας Πελοποννήσου, που 
υπάγονται στην τοπική αρμοδιότητα των Υποθηκοφυ¬ 
λακείων Κορίνθου Α' και Κορίνθου Β', 2) του Τοπικού 

Διαμερίσματος Τριπόλεως του Δήμου Τρίπολης του 
Νομού Αρκαδίας, νυν Δημοτικής Κοινότητας Τριπόλεως 
της Δημοτικής Ενότητας Τρίπολης του Δήμου Τρίπολης 
της Περιφερειακής Ενότητας Αρκαδίας της Περιφέρειας 
Πελοποννήσου, που υπάγονται στην τοπική αρμοδιότητα 
του Υποθηκοφυλακείου Τρίπολης Βορείου Πλευράς και 
3) του Τοπικού Διαμερίσματος Πρεβέζης του Δήμου Πρε- 
βέζης του Νομού Πρεβέζης, νυν Δημοτικής Κοινότητας 
Πρεβέζης της Δημοτικής Ενότητας του Πρεβέζης Δήμου 
Πρεβέζης της Περιφερειακής Ενότητας Πρέβεζας της 
Περιφέρειας Ηπείρου, που υπάγονται στη τοπική αρμοδι¬ 
ότητα του Υποθηκοφυλακείου Πρέβεζας κατά μεταφορά 
από τους αναμορφωμένους κτηματολογικούς πίνακες 
και διαγράμματα της Ανάρτησης όπου αυτά περιλαμ¬ 
βάνονται, με αριθμό ειδικού Πρωτοκόλλου παραλαβής 
κτηματολογικών στοιχείων από την ΚΤΗΜΑΤΟΛΟΓΙΟ Α.Ε., 
νυν ΕΚΧΑ ΑΕ: 1) 267/28.5.2013 για τις Δημοτικές Κοινό¬ 
τητες Κορινθίων και Τριπόλεως και 2) 268/6.6.2013 για 
τη Δημοτική Κοινότητα Πρεβέζης και β) για τον ορισμό 
της 1.8.2013, ως ημερομηνίας για την έναρξη ισχύος του 
Κτηματολογίου για τα ακίνητα της περιοχής αυτής. 

9. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Σήμερα 26 Ιουλίου 2013, ημέρα Παρασκευή, διαπιστώ¬ 
νεται η περαίωση της διαδικασίας κτηματογράφησης 
και η ολοκλήρωση της καταχώρισης των πρώτων εγ¬ 
γραφών την 26.7.2013 στο κτηματολογικό βιβλίο για τα 
ακίνητα των περιοχών: α) του Τοπικού Διαμερίσματος 
Κορίνθου του Δήμου Κορινθίων του Νομού Κορινθίας 
νυν Δημοτικής Κοινότητας Κορινθίων της Δημοτικής 
Ενότητας Κορινθίων του Δήμου Κορινθίων της Περι¬ 
φερειακής Ενότητας Κορινθίας της Περιφέρειας Πε¬ 
λοποννήσου, που υπάγονται στην τοπική αρμοδιότητα 
των Υποθηκοφυλακείων Κορίνθου Α' και Κορίνθου Β', 
β) του Τοπικού Διαμερίσματος Τριπόλεως του Δήμου 
Τρίπολης του Νομού Αρκαδίας, νυν Δημοτικής Κοινότη¬ 
τας Τριπόλεως της Δημοτικής Ενότητας Τρίπολης του 
Δήμου Τρίπολης της Περιφερειακής Ενότητας Αρκαδίας 
της Περιφέρειας Πελοποννήσου, που υπάγονται στην 
τοπική αρμοδιότητα του Υποθηκοφυλακείου Τρίπολης 
Βορείου Πλευράς και γ) του Τοπικού Διαμερίσματος του 
Δήμου Πρεβέζης του Νομού Πρεβέζης, νυν Δημοτικής 
Κοινότητας Πρεβέζης της Δημοτικής Ενότητας Πρεβέ¬ 
ζης του Δήμου Πρεβέζης της Περιφερειακής Ενότητας 
Πρέβεζας της Περιφέρειας Ηπείρου, που υπάγονται στη 
τοπική αρμοδιότητα του Υποθηκοφυλακείου Πρέβεζας 
κατά μεταφορά από τους αναμορφωμένους κτηματολο- 
γικούς πίνακες και διαγράμματα της Ανάρτησης όπου 
αυτά περιλαμβάνονται, με αριθμό ειδικού Πρωτοκόλλου 
παραλαβής κτηματολογικών στοιχείων από την ΚΤΗ¬ 
ΜΑΤΟΛΟΓΙΟ Α.Ε., νυν ΕΚΧΑ ΑΕ: 1) 267/28.5.2013 για τις 
Δημοτικές Κοινότητες Κορινθίων και Τριπόλεως και 
2) 268/6.6.2013 για τη Δημοτική Κοινότητα Πρεβέζης. 

Αρθρο 2 

1. Ως ημερομηνία έναρξης ισχύος του Κτηματολογίου 
στην περιοχή: α) του Τοπικού Διαμερίσματος Κορίνθου 
του Δήμου Κορινθίων του Νομού Κορινθίας, νυν Δη¬ 
μοτική Κοινότητα Κορινθίων της Δημοτικής Ενότητας 
Κορινθίων του Δήμου Κορινθίων της Περιφερειακής 
Ενότητας Κορινθίας της Περιφέρειας Πελοποννήσου, 


β) του Τοπικού Διαμερίσματος Τριπόλεως του Δήμου 
Τρίπολης του Νομού Αρκαδίας, νυν Δημοτική Κοινότη¬ 
τα Τριπόλεως της Δημοτικής Ενότητας Τρίπολης του 
Δήμου Τρίπολης της Περιφερειακής Ενότητας Αρκαδίας 
της Περιφέρειας Πελοποννήσου και γ) του Τοπικού Δια¬ 
μερίσματος Πρεβέζης του Δήμου Πρεβέζης του Νομού 
Πρεβέζης, νυν Δημοτική Κοινότητα Πρεβέζης της Δη¬ 
μοτικής Ενότητας Πρεβέζης του Δήμου Πρεβέζης της 
Περιφερειακής Ενότητας Πρέβεζας της Περιφέρειας 
Ηπείρου, ορίζεται η 1.8.2013, ημέρα Πέμπτη. 

2. Η έναρξη ισχύος του Κτηματολογίου στις περιοχές 
αυτές αφορά μόνο στα ακίνητα που περιλαμβάνονται 
στους αναμορφωμένους κτηματολογικούς πίνακες και 
διαγράμματα της Ανάρτησης με αριθμό ειδικού Πρω¬ 
τοκόλλου παραλαβής κτηματολογικών στοιχείων από 
την ΚΤΗΜΑΤΟΛΟΓΙΟ ΑΕ, νυν ΕΚΧΑ Α.Ε.: α) 267/28.5.2013 
για τις Δημοτικές Κοινότητες Κορινθίων και Τριπόλεως 
και β) 268/6.6.2013 για τη Δημοτική Κοινότητα Πρεβέζης 
για τα οποία διενεργήθηκαν οι πρώτες εγγραφές στο 
κτηματολογικό βιβλίο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2013 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 
-♦- 

Αριθμ. 44384 (3) 

Καθορισμός της σφραγίδας 
των Κτηματολογικών Γ ραφείων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 6 παρ. 3 και 7 του νόμου 
Ν. 48/1975 «Περί της Εθνικής Σημαίας της Ελλάδος, του 
Εμβλήματος της Ελληνικής Δημοκρατίας, του όρκου 
των αναλαβόντων δημοσίαν εν γένει υπηρεσίαν, του 
τύπου των σφραγίδων των Δημοσίων Αρχών και των 
εγγράφων τούτων» (ΦΕΚ Α' 108). 

2. Τις διατάξεις των άρθρων 1 παρ. 3 και 3 του 
Ν. 2664/1998 «Εθνικό Κτηματολόγιο και άλλες διατάξεις» 
(ΦΕΚ Α' 275), όπως ισχύει. 

3. Τις διατάξεις του άρθρου 1 παρ. 1, 8 και 11 του 
Ν. 4164/2013 «Συμπλήρωση των διατάξεων περί Εθνικού 
Κτηματολογίου και άλλες διατάξεις» (ΦΕΚ Α' 156). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα,που 
κυρώθηκε με το άρθρο πρώτο του διατάγματος 63/2005 
(ΦΕΚ Α' 98). 

5. Την υπ’ αριθμ. Υ46/6.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής Αλ¬ 
λαγής Σταύρου Καλαφάτη» (ΦΕΚ Β' 2101), όπως τροπο¬ 
ποιήθηκε με την υπ’ αριθμ. Υ331/11.7.2013 όμοια απόφαση 
(ΦΕΚ Β' 1717) και ισχύει. 

6. Τις διατάξεις του άρθρου 2 παρ. 3 και 5 της υπ’ 
αριθμ. 10887/2007 απόφασης Υπουργού Περιβάλλοντος, 
Χωροταξίας και Δημοσίων Έργων περί μεταφοράς πό¬ 
ρων και αρμοδιοτήτων από τον Οργανισμό Κτηματο¬ 
λογίου και Χαρτογραφήσεων Ελλάδος στην Ανώνυμη 
Εταιρεία «ΚΤΗΜΑΤΟΛΟΓΙΟ Α.Ε» (ΦΕΚ Β' 416). 

7. Την υπ’ αριθμ. 557/5/22.7.2013 απόφαση του Διοικη¬ 
τικού Συμβουλίου της εταιρείας «ΕΘΝΙΚΟ ΚΤΗΜΑΤΟ¬ 
ΛΟΓΙΟ ΚΑΙ ΧΑΡΤΟΓΡΑΦΗΣΗ Ανώνυμη Εταιρεία» (δια¬ 
κριτικός τίτλος: «ΕΚΧΑ Α.Ε.») με την οποία εισηγείται 
στον Υπουργό Περιβάλλοντος, Ενέργειας και Κλιματικής 
Αλλαγής την τροποποίηση της υπ’ αριθμ. 29541/21.7.2003 
απόφασης της Υπουργού Περιβάλλοντος, Χωροταξίας 
και ΔημοσίωνΈργων για τον καθορισμό της σφραγίδας 
των Κτηματολογικών Γραφείων (ΦΕΚ Β' 1013). 

8. Το γεγονός ότι η δαπάνη που προκαλείται από την 
απόφαση αυτή βαρύνει τον προϋπολογισμό της εται¬ 
ρείας «ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟΓΡΑΦΗΣΗ 
Ανώνυμη Εταιρεία» (διακριτικός τίτλος: «ΕΚΧΑ Α.Ε.»), 
αποφασίζουμε: 

Καθορίζεται ο τύπος, το περιεχόμενο της σφραγίδας 
των Κτηματολογικών Γραφείων, το δικαίωμα κατοχής 
αυτής καθώς και η αρμοδιότητα φύλαξής της ως ακο¬ 
λούθως: 

Α) Δικαίωμα κατοχής σφραγίδας Κτηματολογικών 
Γ ραφείων έχει ο Υπουργός Περιβάλλοντος, Ενέργειας 
και Κλιματικής Αλλαγής και τα κατά τόπους αρμόδια 
Κτηματολογικά Γραφεία για τις κατά νόμο ανάγκες 
λειτουργίας τους. 

Β) Αρμόδιοι για την φύλαξη των κατά τα ανωτέρω 
σφραγίδων είναι ο Υπουργός Περιβάλλοντος, Ενέργειας 
και Κλιματικής Αλλαγής και ο Προϊστάμενος του κατά 
τόπον αρμόδιου Κτηματολογικού Γ ραφείου. 

Γ) Ο τύπος και το περιεχόμενο της σφραγίδας των 
Κτηματολογικών Γ ραφείων θα έχει ως εξής: Είναι στρογ¬ 
γυλή και αποτελείται από τρεις (3) επάλληλους και ομό¬ 


κεντρους κύκλους. Στον πρώτο (εξωτερικό) κύκλο που 
έχει διάμετρο 0,04 του μέτρου, θα αναγράφονται με 
κεφαλαία γράμματα οι λέξεις ΕΛΛΗΝΙΚΗ ΔΗΜΟΚΡΑΤΙΑ. 
Στον δεύτερο κύκλο θα αναγράφονται στο άνω μέρος 
οι λέξεις ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΕΝΕΡΓΕΙΑΣ & 
ΚΛΙΜΑΤΙΚΗΣ ΑΛΛΑΓΗΣ και στο κάτω μέρος ο τίτλος 
του Κτηματολογικού Γ ραφείου. Ο τρίτος (εσωτερικός) 
κύκλος θα φέρει το έμβλημα της Ελληνικής Δημοκρα¬ 
τίας σύμφωνα με το συνημμένο αποτύπωμα. 



Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή μαζί με το συνημμένο αποτύπωμα να 
δημοσιευθεί στην Εφημερίδα της Κυβερνήσεως. 

Αθήνα, 26 Ιουλίου 2013 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 

